























PLEC DE PRESCRIPCIONS TÈCNIQUES QUE REGIRAN EL CONTRACTE DEL SERVEI DE CONTROL DE PLAGUES (DESINSECTACIÓ, DESRATITZACIÓ i DESINFECTACIÓ) DE L’ARXIU COMARCAL DE L’URGELL

CONTRACTACIÓ DEL SERVEI DE CONTROL DE PLAGUES (DESINSECTACIÓ, DESRATITZACIÓ I DESINFECCIÓ) PER A LES DEPENDÈNCIES DE L’ARXIU COMARCAL DE L’URGELL



El present document té per objecte la definició de les característiques tècniques que han de regir la contractació del servei de control de plagues (desinsectació, desratització i desinfecció) per a les dependències de l’Arxiu Comarcal de l’Urgell.




1. Objecte del contracte

L’objecte d’aquesta licitació és el servei de tractament de control de plagues per garantir la conservació i la preservació a llarg termini de la documentació que s’hi conserva en els seus diversos suports i formats, i per això necessita realitzar tractaments de desinsectació, desratització i desinfecció a la seva seu del  carrer les Sitges, 4 de Tàrrega (25300).


2. Necessitat i insuficiència de mitjans

L’Arxiu Comarcal de l’Urgell necessita realitzar un tractament de control de plagues i per això necessita realitzar tractaments de desinfecció, desinsectació i desratització a la seva seu del carrer les Sitges, 4 de Tàrrega (25300).

Aquests tractaments hauran d’estar aprovats pel Servei de Prevenció i Règim Interior del Departament de Cultura de la Generalitat de Catalunya. Anualment hauran de rebre el protocol del tractament a executar per ser aprovat.

El servei objecte de contractació té un nivell d’especialització que no pot ser assumit pel personal propi del Consell Comarcal de l’Urgell ni de l’Arxiu Comarcal de l’Urgell.

Com que l’Arxiu Comarcal de l’Urgell no té els mitjans tècnics ni personals per poder desenvolupar aquesta tasca necessita contractar una empresa perquè ho faci.










3. Lloc de prestació del servei


Lloc: Arxiu Comarcal de l’Urgell. Carrer les Sitges, 4 de Tàrrega (25300).

4. Descripció i freqüència de la prestació del servei. Obligacions del contractista


Tractament de Control de plagues (desinsectació i desratització):

· Lloc: Arxiu Comarcal de l’Urgell. Carrer les Sitges, 4 de Tàrrega (25300).
· Freqüència: El control es farà 4 vegades a l’any, una vegada per cada trimestre.
· S’utilitzaran plaguicides existents en el mercat, amb els mínims nivells toxicològics, respectant així la salubritat de les persones i el Medi ambient.
· El tractament seria destinat per artròpodes en general i múrids. Quedarien exclosos
   els organismes xilòfags.

Tractament de desinfecció:

· Lloc: Arxiu Comarcal de l’Urgell. Carrer les Sitges, 4 de Tàrrega (25300).
· Freqüència: El tractament puntual de desinfecció serà d’una vegada a l’any i coincidirà amb el tractament de control de plagues d’un dels trimestres.
· S’utilitzarà el sistema “Químic tradicional”.
· El tractament per microorganismes de fongs i bacteris que afecten al paper.

Aquests tractaments hauran d’estar aprovats pel Servei de Prevenció i Règim Interior del Departament de Cultura de la Generalitat de Catalunya. Anualment hauran de rebre el protocol del tractament a executar per ser aprovat.

El serveis objecte de la contractació hauran de donar compliment al manual de protocols per a la prevenció, el control i el tractament de les infeccions per organismes que afectin al Patrimoni Documental editat i presentat pel Departament de Cultura de la Generalitat de Catalunya.



5. Organització del servei i del personal


· Les tasques de desinsectació i desratització es realitzaran dins de l’horari d’obertura  de l’Arxiu Comarcal de l’Urgell que és:

Horari d’estiu, de l’1 de juny al 30 de setembre

De dilluns a divendres: De  08:00 h. - 15:00 h.

Horari d’hivern, de l’1 d’octubre al 31 de maig

De dilluns a dijous: De 09:00 h. – 14:00 h. i de 15:30 h. – 18:00 h.
Divendres:              De 09:00 h. -  14:00 h. i de 15:30 h. – 17:00 h.

· Les tasques de desinfecció es realitzaran sempre en divendres i a partir de la finalització de l’horari d’obertura de l’Arxiu Comarcal de l’Urgell, tant en el d’estiu com en el d’hivern.



El calendari anual de les intervencions s’haurà de comunicar 30 dies abans de la primera intervenció. Aquest haurà d’estar aprovat per la direcció de l’Arxiu Comarcal de l’Urgell.

En tot cas, atès que l’Arxiu Comarcal està obert al públic, s’haurà d’organitzar els treballs de  manera que s’interfereixin el mínim possible les tasques del personal de l’Arxiu i dels seus usuaris.


6. Presentació de propostes

Els licitadors hauran de presentar la documentació que conformi les seves ofertes en un sobre únic, en el termini màxim de 5 dies hàbils a comptar des de l’endemà de la publicació de l’anunci de licitació al Perfil de Contractant, mitjançant l’eina del Sobre Digital accessible a l’adreça web següent:

https://contractaciopublica.gencat.cat/perfil/ccurgell


7. Preu del contracte

El pressupost màxim anual de licitació és de MIL TRES-CENTS EUROS (1.300,00 €), IVA exclòs.

[bookmark: _GoBack]El valor estimat del contracte (VEC) és de SIS MIL CINC-CENTS EUROS (6.500,00 €) sense incloure l'Impost sobre el Valor Afegit (21%). El valor estimat del contracte s’estableix considerant un any de contracte més la previsió d’una pròrroga per quatre anys més.


8. Criteris de valoració de les ofertes

CRITERI ECONÒMIC. El contracte s’adjudicarà a l’oferta econòmica més baixa.

Seran excloses de la licitació les ofertes que excedeixin del pressupost base de licitació.


9. Durada del contracte

El contracte s’iniciarà el dia 1 de gener de 2024 i finalitzarà el dia 31 de desembre de 2024, data en que es podrà prorrogar de manera expressa per l’òrgan de contractació d’any en any i com a màxim fins el dia 31 de desembre de 2028.
image3.emf

image1.jpeg
Wy

_—

&

CONSELL COMARCAL DE L'URGELL




image2.emf

